Һыу транспорты һыу юлдары буйлап ташыуҙы тормошҡа ашыра, шул иҫәптән эске һыуһаҡлағыстарҙа йылға транспорты, океандарҙа һәм диңгеҙҙәрҙә — диңгеҙ транспорты. Һыу юлдарын төҙөү һәм тотоу хаҡын иҫәпкә алмаһаң, һыу транспорты, автомобиль һәм тимер юлға ҡарағанда әкренерәк булһа ла, арзаныраҡҡа төшә. Һыу транспорты әле лә мөһим роль уйнай, сеймалды, мәҫәлән, күмер, нефть, мәғдән йәки игенде күпләп ташыуҙа файҙалы. Эске һыу юлдарында башлыса түбәндәге йөктәрҙе: төҙөлөш материалдарын, күмер, мәғдән ташыйҙар, уларҙы ташыу ҙур тиҙлек талап итмәй (бында күпкә тиҙерәк тимер юл транспорты менән конкуренция ҙур йоғонто яһай). Һыу транспортының диңгеҙҙәр һәм океандар аша йөк ташыу өсөн конкуренттары юҡ (авиатранспорт бик ҡиммәт, ә йөк ташыуҙа уларҙың дөйөм өлөшө түбән).